CELEX: C2005/006/76
Language: el
Date: 2005-01-08 00:00:00
Title: Υπόθεση Τ-393/04: Προσφυγή του Dirk Klaas κατά του Ευρωπαϊκού Κοινοβουλίου, η οποία ασκήθηκε στις 30 Σεπτεμβρίου 2004

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/39
            
         Προσφυγή του Dirk Klaas κατά του Ευρωπαϊκού Κοινοβουλίου, η οποία ασκήθηκε στις 30 Σεπτεμβρίου 2004
   (Υπόθεση Τ-393/04)
   (2005/C 6/76)
   Γλώσσα διαδικασίας: η γερμανική
   Ο Dirk Klaas, κάτοικος Χαϊδελβέργης (Γερμανία), εκπροσωπούμενος από τον δικηγόρο R. Moos, άσκησε στις 30 Σεπτεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Ευρωπαϊκού Κοινοβουλίου.
   O προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του γενικού διευθυντή προσωπικού της 12ης Φεβρουαρίου 2004, περί ακυρώσεως δύο μορίων προαγωγής, η οποία επικυρώθηκε με απόφαση του Γενικού Γραμματέα του Ευρωπαϊκού Κοινοβουλίου της 30ής Ιουνίου 2004, καθόσον αφαιρεί από τον προσφεύγοντα δύο μόρια προαγωγής που είχε λάβει για το προ του 1999 χρονικό διάστημα·
            
         
               —
            
            
               να ακυρώσει την απόφαση του Γενικού Γραμματέα και να αναγνωρίσει ότι τα δύο μόρια προαγωγής μεταφέρονται στο επόμενο έτος·
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων είναι υπάλληλος του Ευρωπαϊκού Κοινοβουλίου. Προήχθη στον βαθμό Α6 αναδρομικώς από 1ης Ιανουαρίου 1999. Στο πλαίσιο της προαγωγής διαγράφηκαν τα μόρια προαγωγής που ο προσφεύγων είχε λάβει πριν το 1999. Προς αιτιολόγηση της αποφάσεώς του, το Κοινοβούλιο παρέπεμψε στην απόφαση του Πρωτοδικείου στην υπόθεση Τ-30/02 (Leonhardt κατά Κοινοβουλίου), υποστηρίζοντας ότι εντεύθεν προκύπτει δυνατότητα διαγραφής.
   Προς στήριξη της προσφυγής του, ο προσφεύγων υποστηρίζει ότι η μεταβατική ρύθμιση, σύμφωνα με την οποία το σύνολο των χορηγηθέντων έως το 1999 μορίων πρέπει να διαγραφεί σε περίπτωση προαγωγής, αντιβαίνει στο άρθρο 45 του Κανονισμού Υπηρεσιακής Καταστάσεως. Κατά τον προσφεύγοντα, η ρύθμιση αυτή δεν είναι αναγκαία, είναι αντίθετη προς την αρχή της αναλογικότητας και παραβιάζει την αρχή της ισότητας. περαιτέρω, η υπό κρίση υπόθεση δεν είναι όμοια με την υπόθεση Τ-30/02.